ЈН: Израда техничке документације и прибављање дозвола за изградњу комплекса КМЦ „Београд“

6.8. Пројекат ентеријера

Техничке спецификације 

Као што је дефинисано у документу Опис и спецификација предмета набавке (Тачка 4), извршилац услуге је у обавези да након упознавања са претходном документацијом приступи изради и фазно припреми техничку документацију која је неопходна за исходовање грађевинске дозволе. Поред тога, набавком је обухваћена и израда посебног сепарата – Пројекат ентеријера.
Пројекат ентеријера је потребно припремати паралелно, одн. у току припреме документације за исходовање грађевинске дозволе тако да након исходовања грађевинске дозволе у року не дужем од  15 дана наручилац предаје пројекат ентеријера на преглед и усвајање.
Приликом пројектовања ентеријера неопходно је да извршилац услуге дефинише све детаље уређења, а у зависности од врсте и намене просторије. Дефинисање полазних елемената предвидети у сарадњи са Наручиоцем у моменту давања налога за израду документације, а у складу са тренутним тржишним условима и расположивости материјала и производа за ентеријер. Претходно се односи на: 
· врсту и квалитет унутрашњих преграда како у просторијама опште намене тако и у делу мокрих чворова, 
· тип и врсту преградних врата,
· врсту и елементе намештаја, 
· распоред намештаја,
· врсту и боју елемената за облагање зидова и подова у мокрим чворовима;
· врсту и квалитет санитарија,  
· облик и врсту електро-галантерије, 
· врсту и боју осветљења,
· материјале и начин наношења материјала за унутрашњу декорацију зидова.
и све остало што се налази на поду, плафонима и зидовима ентеријера објекта. 
Посебно је важно да сви елементи ентеријера буду заступљени и поменути (предвиђени) по нивоу квалитета, материјалу од кога су израђени, облику и завршној обради. 
Као излазни резултат завршеног пројекта ентеријера очекује се детаљан предмер и предрачун радова, као и описи и спецификација потребног намештаја.
Предмет посебне пажње и обликовања су одређене просторије у приземљу као што су:

Приземље:
1. Улазни хол у приземљу
2. Ходник који од улазног хола води ка сали 
3. сала за састанке 
4. ресторан
5. мокри чворови у приземљу

Намештај
Елементе намештаја усаглaсити са категоријом простора који се уређује. Потребно је предвидети намештај који ће својим квалитетом, функционалношћу, дизајном и ергономијом задовољити стандарде више и високе класе опремања пословног простора. Сходно нивоу уређења ентеријера појединачних просторија треба ускладити и ниво квалитета намештаја. 
Приликом избора дезена и боја, врсте и квалитета материјала, као и димензија сваког појединачног комада намештаја треба имати у виду стандарде више и високе класе опремања пословног простора.

Код избора намештаја и начина производње имати у виду следеће смернице:
1. Плочасте материјале предвидети од реномираних произвођача највишег квалитета;
2. Спајање елемената намештаја извести путем ексцентара или на други одговарајући начин који ће обезбедити трајност, а све у договору са Наручиоцем;
3. Ормане предвидети са пуним леђима, а не са леђима од лесонита;
4. Окове предвидети од реномираних произвођача највишег квалитета;
5. Предвидети закључавање фијокара бравицама централно;
6. За фијоке и све покретне делове ормана предвидети окове са успоривачима

Све елементе техничких инсталација као што су разводне табле, инсталационе кутије, хидрантске шахте, RECK-ови за смештај опреме интерне компјутерске мреже и сл. уклопити у решење пројекта ентеријера и замаскирати.
Предвидети израду 3D пројекта и 3D анимацију у оквиру пројекта ентеријера.
На завршни пројекат ентеријера је неопходно обезбедити сагласност наручиоца.

